REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/17-01/19

URBROJ:251-287-17-01-1

Zagreb, 28.kolovoza 2018.

 **Z A P I S N I K**

s 19. sjednice Školskog odbora Industrijske strojarske škole, održane dana 28. kolovoza 2018. godine u 8,30 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Čužić

3. Ilija Krstanović

4. Snježana Barbarić

5. Jadranko Kezerić

Odsutan: Petar Bezjak

Ostali prisutni:

1. Nenad Pavlinić ravnatelj

2. Vesna Soldo tajnica Škole

3. Damir Kovač sindikalni povjerenik

4. Ivana Mišur Milolov nastavnica matematike u dijelu sjednice -točka 3. dnevnog reda

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira da je na sjednici od sedam nazočno pet članova i da postoji potrebna većina za rad i odlučivanje. Prije prelaska na dnevni red upoznao je članove Školskog odbora da je Darku Drakšiću članu Školskog odbora iz reda Vijeća roditelja prestao mandat s obzirom da je sin imenovanog ispisan iz naše Škole i da će se na početku školske godine provesti postupak izbora novog člana iz Vijeća roditelja. Dnevni red iz poziva za sjednicu stavlja na glasovanje i konstatira da je jednoglasno prihvaćen

 **D n e v n i r e d:**

1. Verifikacija zapisnika sa 18.sjednice Školskog odbora

2. Prijedlog Odluke o nagradi nastavnicima i strukovnim učiteljima za posebna postignuća

 učenika na državnom natjecanju

3. Razmatranje podneska nastavnice Ivane Mišur Milolov

**AD.1.**

 Ivica Štefanac: Stavljam na glasovanje zapisnik sa 18. sjednice, konstatiram da je jednoglasno prihvaćen.

**AD.2.**

 Ivica Štefanac: Stavljam na glasovanje Prijedlog Odluke o nagradi nastavnicima i strukovnim učiteljima za posebna postignuća učenika na državnom natjecanju, konstatiram da je sa četiri (4) glasa „za“ donesena

  **ODLUKA**

 **nagradi nastavnicima i strukovnim učiteljima za posebna postignuća učenika na državnom**

 **natjecanju**

član Školskog odbora Jadranko Kezerić nije glasovao o predloženoj odluci. ( Odluka se prilaže zapisniku). Predlažem da se nastavnicima i strukovnim učiteljima retrogradno isplate nagrade stavljam na glasovanje

 **ZAKLJUČAK**

**Da se nastavnicima i strukovnim učiteljima za posebna postignuća učenika na državnom natjecanju u školskoj 2017./2018. retrogradno isplate novčane nagrade u visini utvrđenoj u Odluci koju smo prethodno donijeli.**

konstatiram da je Zaključak jednoglasno donesen.

**AD.3.**

Ivica Štefanac: Na današnju sjednicu pozvao sam kolegicu Ivanu Mišur Milolov s obzirom da je na dnevnom redu rasprava o podnesku kojega je imenovana uputila Školskom odboru.

Ivana Mišur Milolov: Na zahtjev ravnatelja zbog pritužbi učenika i roditelja kako je napisano u Nalazu savjetnice Agencije za odgoj i obrazovanje Nada Lesar,prof. 26. travnja 2018 godine proveden je stručno-pedagoški nadzor nad mojim radom. Nalaz savjetnice Lesar primila sam 28. svibnja 2018.

Smatram da navodi u Nalazu kao i mjere koje su naložene istim ne odgovaraju stvarnom stanju: moj odnos prema učenicima uvijek je bio korektan nikada nisam imala sukob sa učenicima , pripreme za nastavu imam, a i stručno se usavršavam što potvrđuje 10 potvrda. Učenici nisu oštećeni zaključila sam im dvojke da to nisam napravila imali bi veliki broj ponavljača. Na Nalaz sam izjavila primjedbe i dostavila ih u roku od 15 dana Ministarstvu preporučeno s povratnicom, ali nisam još dobila odgovor. Ravnatelj Škole mi je 5. srpnja 2018. uputio Upozorenje na obveze iz radnog odnosa kojega sam primila 6. srpnja 2018. godine (pročitala Upozorenje). Ovo Upozorenje smatram da nema uporišta s obzirom da je vezano za Nalaz savjetnice. U ovoj Školi radim preko 35 godina i ovakav progon još nisam doživjela. Ovo je već treće upozorenje koje sam dobila. Mislim da me ravnatelj želi maknuti, a ja imam još godinu dana do mirovine. Ravnatelj mi nije zaštitio od učenika koji su na ploči pisali neprimjerene poruke koje su upućene meni osobno. Nisam dobila niti računalnu opremu kao ostale kolege.

Ivica Štefanac: Popisi su napravljeni i Vi ste kolegice na popisu.

Nenad Pavlinić: Samo ću kratko izvijestiti Školski odbor da su u prvoj fazi dodjele opreme od CARNETa oni koji su se educirali i sudjelovali u radu radionica.

Snježana Barbarić: Ivana mislim da tvoje iznesene tvrdnje nisu utemeljene. Osobno sam te iz kolegijalnih razloga upozoravala da mijenjaš odnos s učenicima. Savjetnica je nakon nadzora naložila što moraš napraviti. Ispada da smo svi krivi, a ne vidiš svoje propuste.

Ilija Krstanović: Mišljenja sam da ne možemo raspravljati o podnesku s obzirom kako ste iznijeli nastavnice Mišur Milolov da ste u roku od 15 dana uputili primjedbe nadležnom ministarstvu. O istom možemo raspravljati kada dobijete odgovor. Moj savjet je da napravite ono što Vam je naloženo. Naveli ste neke stvari koje nisu u redu. Vi morate stajati iza ocjene koju ste dali učeniku. Učenike koji su se neprimjereno odnosili prema Vama treba pozvati na odgovornost. Možete biti protiv ravnatelja, ali ne smijete blatiti ljude. Škola mora imati dostojanstvo, a ravnatelj mora štititi nastavnike i struku. Upozorenje koje Vam je ravnatelj uputio ostaje na njega se ne možete žaliti, a iz navedenog se može smatrati opravdanim.

Vesna Soldo : Prema uputi o pravnom lijeku na temelju Statuta Agencije za odgoj i obrazovanje i Zakona o općem upravnom postupku ravnatelj, odgojno –obrazovni radnik čiji se rad nadzire i stručno tijelo odgojno-obrazovne ustanove mogu izjaviti primjedbe na nalaz ministarstvu nadležnom za poslove obrazovanja u roku od 15 dana od primitka nalaza. Prema navedenom Školski odbor nema ingerencije donositi bilo kakve odluke o Nalazu.

Nenad Pavlinić: Smatram da ova točka dnevnog reda nema smisla. Kolegicu Ivanu možemo saslušati, ali ovoj točki ne može Školski odbor donositi odluke. Pedagoški nadzor je inicirala kolegica Ivana. Mislim da određenih sukoba dolazi što i ja nisam zadovoljan odnosom kolegice Ivane prema kolegama i učenicima. Savjetnica je u Nalazu konkretno napisala što traži. Nakon što je Nalaz stigao kolegicu sam u više navrata pozivao i nudio pomoć oko ispunjavanja obveza iz istog, ali se nije odazvala. Upozorenje je upućeno ne da bih dao otkaz nego da se ispune radne obveze kao i mjere naložene od strane savjetnice Lesar,prof.

Ivica Štefanac predlažem da školski odbor donese

 **ZAKLJUČAK**

Školski odbor ne može donositi odluke i stavove vezane za Nalaz o provedenom stručno- pedagoškom nadzoru nad radom Ivane Mišur Milolov nastavnice matematike, a prema izjavi imenovane primjedbe je osobno je izjavila nadležnom ministarstvu obrazovanja u otvoreno roku od 15 dana.

 Sjednica završena u 9,45 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac,prof.